CELEX: 31962R0049
Language: ro
Date: 1962-06-29 00:00:00
Title: Regulamentul nr. 49 al Consiliului de modificare a datei de intrare în vigoare a unor acte referitoare la politica agricolă comună

03/Volumul 01
            
            
               RO
            
            
               Jurnalul Ofícial al Uniunii Europene
            
            
               5
            
         31962R0049
   
               P 053/1571
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL NR. 49 AL CONSILIULUI
   
   de modificare a datei de intrare în vigoare a unor acte referitoare la politica agricolă comună
   CONSILIUL COMUNITĂȚII ECONOMICE EUROPENE,
   având în vedere Tratatul de instituire a Comunității Economice Europene, în special articolele 42, 43 și 44,
   având în vedere propunerea Comisiei,
   având în vedere avizul Adunării parlamentare,
   întrucât Regulamentele Consiliului nr. 19, până la 23, 25 și 26 referitoare la politica agricolă comună, precum și Decizia Consiliului privind prețurile minime prevăd ca dispozițiile lor să intre în vigoare la 1 iulie 1962;
   întrucât este necesar să se acorde statelor membre un termen rezonabil pentru a putea fi aplicate actele menționate mai sus, precum și măsurile de punere în aplicare adoptate de către Consiliu sau Comisie, unele dintre acestea putând fi adoptate numai cu puțin timp înainte de 1 iulie 1962;
   întrucât, cu toate acestea, anul de comercializare a cerealelor, cu excepția porumbului, începe în statele Comunității în jurul datei de 1 iulie și, prin urmare, pentru anul de comercializare 1962/1963, măsuri privind piața internă se pot dovedi necesare începând de la 1 iulie 1962,
   ADOPTĂ PREZENTUL REGULAMENT:
   Articolul 1
   (1)   Data de 30 iulie 1962 se înlocuiește cu data de 1 iulie 1962:
   
               (a)
            
            
               în articolele 23 și 29 din Regulamentul nr. 19 al Consiliului privind stabilirea treptată a unei organizări comune a piețelor în sectorul cerealelor;
            
         
               (b)
            
            
               în articolele 17 și 23 din Regulamentul nr. 20 al Consiliului privind stabilirea treptată a unei organizări comune a piețelor în sectorul cărnii de porc;
            
         
               (c)
            
            
               în articolele 13, 14 și 20 din Regulamentul nr. 21 al Consiliului privind stabilirea treptată a unei organizări comune a piețelor în sectorul ouălor;
            
         
               (d)
            
            
               în articolele 14 și 20 din Regulamentul nr. 22 al Consiliului privind stabilirea treptată a unei organizări comune a piețelor în sectorul cărnii de pasăre;
            
         
               (e)
            
            
               în articolul 2 alineatul 3 și în articolul 16 din Regulamentul nr. 23 al Consiliului privind stabilirea treptată a unei organizări comune a piețelor în sectorul fructelor și legumelor;
            
         
               (f)
            
            
               în articolul 8 din Regulamentul nr. 25 al Consiliului privind finanțarea politicii agricole comune;
            
         
               (g)
            
            
               în articolul 5 din Regulamentul nr. 26 al Consiliului de aplicare a unor reguli de concurență în producția și comerțul produselor agricole;
            
         
               (h)
            
            
               în articolul 11 din Decizia Consiliului privind prețurile minime.
            
         (2)   Data de 29 iulie 1962 se înlocuiește cu data de 30 iunie 1962 prevăzută în articolul 9 alineatul 2 litera (a) din Regulamentul nr. 23 al Consiliului menționat mai sus.
   (3)   Cu toate acestea, pentru aplicarea Regulamentelor nr. 19 – 22 ale Consiliului menționate mai sus, primul an de aplicare a regimului de taxe va fi considerat a se încheia la data de 30 iunie 1962.
   (4)   Guvernele statelor membre pun în aplicare începând din data de 1 iulie 1962 toate măsurile care vor fi necesare pe piața internă pentru a permite aplicarea, de la 30 iulie 1962, a dispozițiilor prevăzute în Regulamentul nr. 19 al Consiliului, referitoare la organizarea comună a piețelor în sectorul cerealelor.
   Articolul 2
   Prezentul regulament intră în vigoare la 1 iulie 1962.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iunie 1962.
      
         
            Pentru Consiliu
         
         
            Președintele
         
         M. COUVE de MURVILLE